15/11/2013 | Administración LocalMunicipal
Oroso
Notificación a Letrados e Inversiones, SL, aprobación definitiva da liquidación definitiva da obra sistema xeral viario SXV-4 de construción dunha rotonda de conexión na N-550

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de aprobación definitiva da liquidación definitiva da obra Sistema Xeral Viario SXV-4 de construción dunha rotonda de conexión na N-550, xa que se intentou a notificación e non se puido realizar, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 04/10/2013 polo que poderá comparecer na Secretaría do Concello de Oroso no prazo de 10 días desde a presente publicación para o coñecemento do contido íntegro e constancia de tal coñecemento. “ 1º) Desestimar á alegación presentada por D. Antonio Varela Caamaño en nome e representación das Xuntas de Compensación dos polígono 1 e 2 da área de reparto 3 (R. E. 3571 de 31/7/2013), polas seguintes razóns expostas no informe da intervención municipal de data 2 de setembro de 2013: “A alegación solicita resumidamente o seguinte: 1. Que o importe imputado ás devanditas Xuntas de Compensación non supere a contía prevista no Plan Xeral de Ordenación Urbana, coma así acontece na aprobación inicial da liquidación, incluíndo da contía prevista os impostos previstos.2. Que as contías non ingresadas sexan reclamadas aos propietarios dos terreos que non cumpriron as súas obrigas, e non ás Xuntas de Compensación. Respecto ao primeiro punto, non cabe admitir a solicitude, xa que logo o que fai o Plan Xeral é a distribución duns custes de execución estimados entre os distintos sectores obrigados, en base a unhas porcentaxes que derivan da edificabilidade de cada sector. Como é lóxico, é imposible no momento de redacción do Plan Xeral establecer o custe exacto de cada actuación e non pode admitirse o carácter limitativo de tales cifras, e máis aínda se preténdese incluír nelas os impostos devengados, neste caso o IVE, posto que o concello, en primeiro lugar está obrigado legalmente a soportar o IVE dos custes derivados da urbanización e posteriormente repercutilo aos propietarios dos terreos tal coma se manifesta de xeito reiterado nas consultas vinculantes da Dirección Xeral de Tributos (a título de exemplo a de 9/6/2010) e en segundo lugar, o propio IVE non pode considerarse un custe para a Xunta de Compensación na medida que esta repercute o seu importe a cada propietario ao cobrar as cotas correspondentes e por tanto é deducible pola mesma no proceso urbanizador. Por tanto, o concello unicamente está obrigado a respectar na liquidación final das obras as porcentaxes de reparto de custes que fai o Plan Xeral. Respecto ao segundo punto, a solicitude de responsabilidade directa dos propietarios morosos e non da Xunta de Compensación, tampouco pode ser admitida, tendo en conta a propia natureza do sistema de Compensación coma sistema de equidistribución de beneficios e cargas e urbanización, así a lei 9/2002 de ordenación urbanística e protección do medio rural de Galicia dispón: 154 “En el sistema de compensación, los propietarios aportan los terrenos de cesión obligatoria, realizan a su costa la urbanización en los términos y condiciones que se determinen en el plan y se constituyen en junta de compensación.” 155.4. La junta de compensación tendrá naturaleza administrativa, personalidad jurídica propia y plena capacidad para el cumplimiento de sus fines. O Rd 3288/1978 polo que se aproba o Regulamento de Xestión Urbanística, dispón igualmente: Artículo 182 La Junta de Compensación será directamente responsable, frente a la Administración actuante, de la urbanización completa del polígono o unidad de actuación y, en su caso, de la edificación de los solares resultantes, cuando así se hubiere establecido, y de las demás obligaciones que resulten del plan de ordenación, de la bases de actuación o del presente Reglamento. A maior abundamento, pronunciase no mesmo senso as Bases de actuación das Xuntas de Compensación aprobadas polas mesmas, na súa Base Duodécima: A Xunta de Compensación será directamente responsable frente ó concello de Oroso da urbanización completa del polígono, tanto no que respecta as características técnicas das obras como no referente ós prazos da súa execución e entrega ó Concello. Esta responsabilidade acadará igualmente ás obras de urbanización e infraestruturas de conexión cos sistemas xerais existentes no municipio. É dicir, é a Xunta de Compensación quen ten a obriga de facer fronte aos gastos derivados do proceso urbanizador, se ben, tal como establece o artigo 181 do mesmo Regulamento, a Xunta ten a potestade de requirir ao concello a utilización da vía de constrinximento ou a expropiación das fincas dos propietarios morosos. De igual xeito aparece recollido nos Estatutos e Bases de Actuación das Xuntas de Compensación, aprobados por resolución de Alcaldía de data 15 de abril de 2008, en concreto na base décimo primeira e no artigo 42 dos Estatutos. Por conseguinte, se o que pretende os reclamantes é eximir de perxuicios aos propietarios cumpridores todo o que teñen que facer é dar traslado a este concello da seguinte documentación: 1. Relación de propietarios morosos (nome, DNI e domicilio) e importe das cotas debidas.2. Certificacións dos secretarios das Xuntas do acordo da Asemblea Xeral onde se impuxeran as cotas a cada un dos propietarios.3. Certificacións dos secretarios das Xuntas da notificación feita dos acordos de imposición aos propietarios morosos de requirimento do pago.4. Certificado dos secretarios do acordo do Consello reitor de solicitude ao concello de Oroso de inicio da vía de constrinximento ou alternativamente a expropiación das fincas contra os propietarios morosos.” 2º) Desestimar parcialmente á alegación presentada por D. Antonio Varela Caamaño en nome e representación da Xuntas de Compensación do polígono 1 da área de reparto 3 (R. E. 3602 de 1/8/2013), salvo no que se refire á imputación dos ingresos parciais pendentes de aplicar a cada polígono segundo a xustificación aportada, polas seguintes razóns expostas no informe da intervención municipal de data 2 de setembro de 2013: “A alegación solicita deixar sen efecto a liquidación aprobada polas seguintes razóns: 1. Por exceder a contía asignada á Área de Reparto número 3 no convenio urbanístico asinado para a urbanización do sector e incorporado ao Plan Xeral do Concello de Oroso.2. Por non contemplarse os ingresos a conta feitos con anterioridade.3. Non xustificarse a desviación da contía da urbanización inicialmente prevista no Plan Xeral. Respecto ao primeiro punto, hai que dicir que efectivamente o Convenio urbanístico incorporado ao Plan Xeral establece coma obrigas dos propietarios dos terreos na cláusula novena pagar o importe de 140.789,60 euros (non 138.880 coma afirma o reclamante) en concepto de conexión co sistema xeral SXV-4, e que posteriormente o Proxecto de compensación aprobado polo concello do polígono 1 asignaba ao mesmo a porcentaxe do 47,65 % da contía, pero non menos certo é que o mesmo convenio alegado establecía coma obrigas dos propietarios do sector, entre outras, constituír un aval polo importe da urbanización no prazo máximo de seis meses, presentar o proxecto de equidistribución e de urbanización no prazo máximo de doce meses, así coma urbanizar o sector no prazo máximo de 3 anos todo iso dende a aprobación definitiva do Plan Xeral, obrigas que non se cumpriron polos propietarios, polo que malamente poden esixir o cumprimento dun convenio que foi incumprido reiteradamente polos reclamantes. Por outra banda, dicir que aínda que se contemplase a validez da devandita cláusula, de feito non se superou o importe máximo establecido, xa que o importe imputado na liquidación definitiva ao polígono 1 ascende a 64.374,69 euros máis IVE, contía inferior a os 67.085,81 euros asignados ao polígono 1 inicialmente. Remítome ao exposto na alegación anterior no referente á consideración coma custe do IVE para a Xunta de Compensación. Polo que se refire ao segundo punto, a non contemplación dos ingresos feitos anteriormente pola Xunta de Compensación do sector nº 1, na liquidación aprobada aparece imputado o importe de 96.692,67 euros coma ingresos a conta do sector nº 3, non contemplándose a contía imputada a cada polígono pola sinxela razón de que no momento da reclamación e pago das contías, os proxectos de compensación nos que se incluían a porcentaxe de participación a cada sector no custe da rotonda non estaban aprobados, e os ingresos feitos sucesivamente na Tesourería municipal non especificaban claramente a imputación das contías a cada sector. Nembargantes, non hai inconveniente a data de hoxe de imputar as contías correctas a cada sector se polos secretarios das Xuntas de Compensación aportase certificado das contías ingresadas por cada polígono. Por último, polo que se refire a alegación de falta de xustificación da desviación do custe inicial previsto, recalcar o exposto na anterior alegación, respecto ao carácter provisional e de estimación que teñen as contías previstas no Plan Xeral, tendo en conta que todas as obras e gastos foron feitas polos procedementos de contratación establecidos na lexislación de contratación pública e están plenamente xustificadas coas facturas e certificacións de obras correspondentes, documentos que están a disposición dos reclamantes na medida que o soliciten, cousa que non fixeron a data de hoxe polo que malamente pode alegarse indefensión dos reclamantes.” 3º) A aprobación definitiva da liquidación definitiva da obra Sistema Xeral Viario SXV-4 de construción de unha rotonda de conexión na N-550 co detalle previsto no Anexo”. Procedemento de ejecución de acto admintrativo firme. Este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 107 da Lei 30/1992, do 26 de novembro, de réxime xurídico das Administracións públicas e do procedemento administrativo común). Igualmente, se estima que o dito acto decide directa ou indirectamente o asunto de fondo, determina a imposibilidade de continuar o procedemento, produce indefensión ou prexuízo irreparable a dereitos e intereses lexítimos, pode interpoñer, no prazo dun mes a partir do día seguinte ao da súa notificación, un recurso potestativo de reposición, que terá que fundamentar en calquera dos motivos de nulidade ou anulabilidade previstos nos artigos 62 e 63 da dita Lei 30/1992. Todo iso sen prexuízo da realización de cantas accións estime oportunas na defensa dos seus intereses lexítimos. Oroso, 5 de novembro de 2013 O ALCALDE-PRESIDENTE. Iveth Lambistos Negruta